

PROJEKTS uz 14.08.2023.

domē: 23.08.2023.

sagatavotājs: Guna Cielava

ziņotājs: Edvīns Šēpers

LĒMUMS

Ādažos, Ādažu novadā

2023. gada 23. augustā **Nr.**«DOKREGNUMURS»

**Par nekustamā īpašuma “Kanāla iela 60” izsoles rezultātu apstiprināšanu**

Ādažu novada pašvaldības dome izskatīja elektronisko izsoļu vietnē <https://izsoles.ta.gov.lv> 09.07.2023. sagatavotu aktu Nr. 3243882/0/2023-AKT (turpmāk – Akts) par pašvaldības nekustamā īpašuma “Kanāla iela 60” kadastra numurs 8044 014 0292, kas sastāv no neapbūvētas zemes vienības, kadastra apzīmējums 8044 014 0292, platība 0,0736 ha, adrese – Kanāla iela 60, Alderi, Ādažu pag., Ādažu nov. (turpmāk - Īpašums), pārdošanu izsolē ar augšupejošu soli. Akts apstiprināts Pašvaldības mantas iznomāšanas un atsavināšanas komisijas (turpmāk – Komisija) 01.08.2023. sēdē (prot. Nr. ĀNP/1-7-14-2/23/23).

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Ar domes 22.03.2023. lēmumu Nr. 81 “Par nekustamo īpašumu “Kanāla iela 60”, “Krāču iela 6” un “Lazdas 13” atsavināšanu” Īpašums tika nodots atsavināšanai.
2. Īpašuma tirgus novērtējumu veica sertificēts vērtētājs SIA “Latio” (reģistrācijas Nr. 41703000843) un tirgus vērtība vērtēšanas dienā 29.03.2023. ir EUR 23 300,-.
3. Īpašuma izsoles noteikumi Nr. ĀNP/1-7-14-1/23/11 (turpmāk – Izsoles noteikumi) tika apstiprināti ar Komisijas 25.05.2023. lēmumu (prot. Nr. 23/16).
4. Sludinājums par Īpašuma izsoli, tai skaitā Publiskas personas mantas atsavināšanas likuma 12. pantā paredzētā informācija, 29.06.2023. tika publicēta pašvaldības tīmekļvietnē [www.adazunovads.lv](http://www.adazunovads.lv), 27.06.2023. – izdevumā "Latvijas Vēstnesis" (oficiālās publikācijas Nr. 2023/122.IZ16) un paziņojums par izsoli tika izlikts labi redzamā vietā pie Īpašuma.
5. Īpašuma elektroniskās izsole sākās 28.06.2023. plkst.13.00 un noslēdzās 28.07.2023. plkst. 13.00. No Akta izriet, ka izsolei bija autorizēti divi dalībnieki, no kuriem SIA “Jauns SIA” (Reģ. Nr. 40203349531) ar 1. soli nosolīja augstāko cenu (EUR 24300,-), un atbilstoši Izsoles noteikumu 6.2. punktam viņš ir atzīstams par izsoles uzvarētāju, iegūstot tiesības slēgt Īpašuma pirkuma līgumu ar tūlītēju samaksu par summu EUR 24300,- (divdesmit četri tūkstoši trīs simti *euro*).
6. Publiskas personas mantas atsavināšanas likuma 34. panta pirmā daļa nosaka, ka izsoles rīkotājs apstiprina izsoles protokolu 7 dienu laikā pēc izsoles. Akts par Īpašuma pārdošanu izsolē ir apstiprināts ar Komisijas 01.08.2023. lēmumu (prot. Nr. ĀNP/1-7-14-2/22/23).
7. Saskaņā ar Izsoles noteikumu 6.2. punktu SIA “Jauns SIA” 14.08.2023. pašvaldības kredītiestādes kontā ir samaksājis pirkuma summu EUR 21970,-, tas ir, starpību starp par Īpašumu nosolīto cenu (EUR 24300,-) un pirms izsoles iemaksāto nodrošinājuma summu (EUR 2330,-).
8. Publiskas personas mantas atsavināšanas likums nosaka:
   1. 30. panta pirmā daļa - piedāvātā augstākā summa jāsamaksā par nosolīto nekustamo īpašumu divu nedēļu laikā no izsoles dienas, ja izsoles noteikumi neparedz citu termiņu; iemaksātā nodrošinājuma ([16. pants](http://likumi.lv/doc.php?id=68490#p16)) summa tiek ieskaitīta pirkuma summā;
   2. 34. panta otrā daļa - institūcija, kas organizē mantas atsavināšanu ([9. pants](http://likumi.lv/doc.php?id=68490#p9)), izsoles rezultātus apstiprina ne vēlāk kā 30 dienu laikā pēc [30. pantā](http://likumi.lv/doc.php?id=68490#p30) paredzēto maksājumu nokārtošanas;
   3. 36. panta pirmā daļa – publiskas personas mantas nosolītājs 30 dienu laikā pēc izsoles rezultātu apstiprināšanas paraksta pirkuma līgumu. Nekustamā īpašuma pirkuma līgumu atvasinātas publiskas personas vārdā paraksta lēmējinstitūcijas vadītājs.
9. Saskaņā ar Valsts ieņēmumu dienesta (turpmāk – VID) 14.08.2023. tika pārbaudīts vai nodokļu maksātājam SIA “Jauns SIA” (reģistrācijas kods 40203349531) 10.08.2023. nav nodokļu un citu valsts noteikto obligāto maksājumu parādu.
10. Saskaņā ar pašvaldības nekustamā īpašuma nodokļa administrācijas sniegtajām ziņām SIA “Jauns SIA” nav šī nodokļa maksātāju sarakstā.
11. Starptautisko un Latvijas Republikas nacionālo sankciju likuma 5. panta otrās daļas prasību izpildei SIA “Lursoft” 14.08.2023. tika pārbaudītas ziņas par SIA “Jauns SIA” un par patiesā labuma guvēju, un sankciju sarakstos tie nav atrasti.

Pašvaldība secina, ka 28.07.2023. noslēgušās Īpašuma izsoles rezultāti ir apstiprināmi.

Pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, 30. panta pirmo daļu, 34. panta otro daļu un 36. panta pirmo daļu, Izsoles noteikumu 6.2. punktu, Ādažu novada pašvaldības dome

**NOLEMJ:**

1. Apstiprināt Ādažu novada pašvaldības mantas - nekustamā īpašuma ar kadastra numuru 8044 014 0292, kas sastāv no zemes vienības ar kadastra apzīmējumu 8044 014 0292, platība – 0,0736 ha ar adresi – Kanāla iela 60, Alderi, Ādažu pag., Ādažu nov. - 28.07.2023. noslēgušās 1. izsoles ar augšupejošu soli rezultātus saskaņā ar aktu par nekustamā īpašuma pārdošanu izsolē Nr. 3243882/0/2022-AKT (pielikumā), kas 29.07.2023. sagatavots elektronisko izsoļu vietnē  [https://izsoles.ta.gov.lv](%20https://izsoles.ta.gov.lv).
2. Slēgt pirkuma līgumu par 1.punktā noteikto nekustamo īpašumu ar SIA “Jauns SIA” (reģ. Nr. 40203349531), juridiskā adrese: Enkuru iela 4 - 5, Alderi, Ādažu pag., Ādažu nov., LV-2164, par pirkuma summu EUR 24300,- (divdesmit četri tūkstoši trīs simti *euro*).
3. Pašvaldības mantas iznomāšanas un atsavināšanas komisijai līdz 25.08.2023. publicēt pašvaldības tīmekļvietnē [www.adazunovads.lv](http://www.adazunovads.lv) 1. punktā norādīto informāciju un līdz 01.09.2023. uzaicināt SIA “Jauns SIA” noslēgt Īpašuma pirkuma līgumu.
4. Centrālās pārvaldes Juridiskajai un iepirkumu nodaļai līdz 05.09.2023. sagatavot parakstīšanai 2. punktā noteikto līgumu.
5. Pašvaldības izpilddirektoram nodrošināt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Pašvaldības mantas iznomāšanas un atsavināšanas komisijai, JIN, NĪN, GRN, IDR,

[pastsmartinam@gmail.com](mailto:pastsmartinam@gmail.com) - @

*Cielava, 27343916*